da en da nl ca da da da es da da da da da da da da da da da da da da ceb da da da da de da da da da da da da da da da da da da nl da en da da es nl da
43.800 personer har nu fået ret til tidlig pension | Beskæftigelsesministeriet
13.9.2022 07:02:59 CEST | Beskæftigelsesministeriet
Siden 1. august 2021 har det været muligt at søge om ret til tidlig pension. Frem til 31. august i år har 59.000 borgere ansøgt og 43.800 fået tildelt retten.
I oktober 2020 indgik regeringen, Dansk Folkeparti, SF og Enhedslisten en aftale om at indføre en ny ret til tidlig pension. Ordningen gør det muligt for borgere, som har været mange år på arbejdsmarkedet at trække sig værdigt tilbage op til tre år tidligere.
Det er muligt at ansøge om ret til tidlig pension fra man er fyldt 61 år. Det har 59.000 borgere gjort i perioden fra den 1. august 2021 og frem til den 31. august 2022. Af dem, som frem til den 31. august 2022 har fået behandlet deres ansøgning, har 43.800 borgere fået ret til tidlig pension. Heraf har ca. 21.500 borgere fået den maksimalt mulige ret til tidlig pension, og tilsvarende har 22.300 borgere fået ret til to eller et år på tidlig pension. Det viser nye tal fra Beskæftigelsesministeriet.
Af tallene kan man se, at der relativt set er flest håndværkere og slagteriarbejdere, der har søgt og fået tildelt ret til tidlig pension. Den største andel, der har søgt og fået tildelt retten, er fra Frederikshavn Kommune og Morsø Kommune.
For at overgå til tidlig pension, skal man som borger bekræfte, at man ønsker at gøre brug af retten. Det kan man tidligst gøre tre måneder før man kan modtage den første udbetaling. Samlet set er der i årets første otte måneder 8.458 personer, der har fået udbetalt tidlig pension.
Beskæftigelsesminister Peter Hummelgaard siger:
- 43.800 personer har nu fået tildelt retten til at kunne gå på tidlig pension. Det er jo et klart vink med en vognstang om, at der hos mange danskere er et stort behov for at kunne trække sig tilbage med værdigheden i behold. Der er tale om mennesker, som har været på arbejdsmarkedet i mere end en menneskealder, ofte med stærkt slidsomt arbejde. Derfor er jeg både glad og stolt over, at vi med tidlig pension har fået rettet op på en markant skævhed i pensionssystemet.
- For mig og regeringen er det en topprioritet, at vores pensionssystem grundlæggende er balanceret. Det betyder, at systemet skal understøtte alle dem, der kan og vil give en ekstra hånd på arbejdsmarkedet. Samtidig skal der være mulighed for en værdig tilbagetrækning for dem, der har været mange år på arbejdsmarkedet. Derfor mener jeg heller ikke, at det er hverken retfærdigt eller forsvarligt at forringe danskernes tilbagetrækningsmuligheder yderligere ligesom Søren Pape kommer til at gå til valg på.
- Langt de fleste med et godt helbred vil jo gerne fortsætte så længe som muligt. Og heldigvis for det. Men vi gør os ikke til dommere over, hvordan det præcis skal mærkes på krop og sjæl før nok er nok. Vi har med tidlig pension netop givet en objektiv ret, som gør det muligt at gå fra et par år før, inden man er slidt helt ned. Det giver en kæmpestor tryghed for mange danskere om at kunne trække sig tilbage mens de stadig har livskvalitet. Den ret vil regeringen derfor gøre sit ypperste for at sikre.
Personer der er tildelt ret til tidlig pension fordelt på a-kasser (PDF)
Personer der er tildelt ret til tidlig pension fordelt på kommuner (PDF)
Følg pressemeddelelser fra Beskæftigelsesministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Beskæftigelsesministeriet
Bredt flertal indgår ny arbejdsskadeaftale23.9.2022 14:57:42 CEST | Pressemeddelelse
Regeringen og et bredt flertal af Folketingets partier har i dag indgået en ny arbejdsskadeaftale. Det er den første større reform af området siden 2004.
Beskæftigelsesminister Peter Hummelgaards kommentar til lønmodtagerbeskæftigelsen for juli 202223.9.2022 08:07:39 CEST | Pressemeddelelse
I juli 2022 var der 2.952.700 personer i job. Det er 5.000 færre end måneden før svarende til et fald på 0,2 procent. Efter 17 måneder med stigninger falder beskæftigelsen nu. Ser man på den private sektor, er der i juli et uændret antal lønmodtagere siden juni måned. I samme periode er der 5.000 færre offentligt ansatte. Beskæftigelsesminister Peter Hummelgaard siger: - Beskæftigelsen herhjemme følger fortsat en fin udvikling. Selvom der ikke er sket en stigning siden juni, så har vi set stigning i beskæftigelsestallene 17 måneder i træk. Siden januar 2021 er lønmodtagerbeskæftigelsen sågar steget med omtrent 190.000. Det bekræfter mig blot igen i, at regeringen har ført en ansvarlig og klog økonomisk politik, som vi fortsat høster frugterne af. - Selvom det går så godt med beskæftigelsen herhjemme, så mærker alle konsekvensen af de stigende forbrugerpriser. Det er noget, der påvirker alle danske hjem og virksomheder. Det er regeringen meget opmærksomme på, og vi har allerede sat en r
Nu udbetales første rate af kompensation for stigende energipriser til pensionister23.9.2022 07:11:20 CEST | Pressemeddelelse
Fra fredag får modtagere af ældrechecken udbetalt 2.500 kroner i ekstra økonomisk støtte. Det er den første udbetaling af de i alt 5.000 kroner i ekstra økonomisk støtte til nogle af de pensionister, der har mindst i en tid med stigende energipriser.
Nyt partnerskab skal få flere seniorer i job21.9.2022 13:34:24 CEST | Pressemeddelelse
For at sikre et vedvarende fokus på seniorer og erfarne hænders deltagelse på arbejdsmarkedet, ønsker regeringen at nedsætte et partnerskab mellem regeringen, arbejdsmarkedets parter og centrale aktører på området.
Stigning i antal fordrevne ukrainere i arbejde13.9.2022 14:25:56 CEST | Pressemeddelelse
Antallet og andelen af fordrevne ukrainere på det danske arbejdsmarked fortsætter med at stige. 47,6 pct. af dem, der er står til rådighed for arbejdsmarkedet, er i beskæftigelse i august. Det viser foreløbige tal for august.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022